Bureien

Bureien er en innsjø i Kongsvinger kommune i Innlandet. Sjøen ligger 212 moh. og har et areal på . Den har en god bestand av abbor.

Bureien er en del av Skasenvassdraget og har form som en H. Navnets endelse reien, som Bureien har til felles med blant annet nabosjøene Steinreien og Tullreien og flere andre innsjøer i Solør og Odalen, kommer ifølge professor Gustav Indrebø av et gammelt ord for vann eller vannsamling. Dette ordet står i avlydsforhold til elvenavnsstammen rid, som finnes i det gamle navnet på elva gjennom Tullreien, Steinreien og Bureien, Rida. Elva heter i dag Skasåa.

 Referanser 
Ingar Heum og Rune Johansen: Glomma - Norges beste sportsfiskeelv. Naturforlaget, Oslo 1996. ISBN 82-90466-46-3 (s. 114, digitalisert av Nasjonalbiblioteket)

Gustav Indrebø: Norske innsjønamn - 1. Upplands fylke. Dybwad, Kristiania 1924 (s. 243, digitalisert av Nasjonalbiblioteket)

Kategori:Innsjøer i Kongsvinger